হ্যারি পটার অ্যান্ড দ্য ফিলোসফার্স স্টোন
হ্যারি পটার অ্যান্ড দ্য ফিলোসফার্স স্টোন () ব্রিটিশ লেখিকা জে. কে. রাউলিং রচিত "হ্যারি পটার" নামক কাল্পনিক উপন্যাস সিরিজের প্রথম উপন্যাস। এখানে হ্যারি পটার নামে একজন জাদুকরের কথা বলা হয়েছে, যে এগার বছর বয়সে সর্বপ্রথম আবিষ্কার করে যে সে একজন জাদুকর এবং হগওয়ার্টস নামের একটি জাদুবিদ্যা শিক্ষার স্কুলে ভর্তি হয়। হগওয়ার্টসে সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং তাদের সহযোগিতায় কালো জাদুকর লর্ড ভলডেমর্টকে পরাজিত করে এবং পরশপাথরটিকে উদ্ধার করে। ভলডেমর্টই হ্যারির এক বছর বয়সে তার বাবা মাকে হত্যা করেছিল এবং তাকেও হত্যার চেষ্টা করেছিল।
হ্যারি পটার (চরিত্র)
রাউলিং বলেছেন, বইয়ে "এরিসেডের আয়না" অধ্যায়টি তার সবচেয়ে প্রিয় অংশ। কারণ এই আয়নায় হ্যারির অন্তরের সবচেয়ে গভীর আকাংক্ষা প্রতিফলিত হয়, সে তার মৃত বাবা মাকে দেখতে পায়। রাউলিং এর কাছে সবচেয়ে মজার দৃশ্য হচ্ছে যখন হ্যারি ডার্সলিদের উপস্থিতিতে চিড়িয়াখানা থেকে একটি বোয়া কনস্ট্রাকটর সাপকে মুক্ত করে দেয়।